Leptotyphlini

Leptotyphlini er en gruppe av biller som hører til familien kortvinger (Staphylinidae). Denne gruppen er representert med tallrike arter i Mellom- og Sør-Europa, men finnes ikke nord for Østerrike.

Utseende 
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

Levevis 
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Leptotyphlinae Fauvel, 1874 – 435 arter i Europa
 Stamme Leptotyphlini Fauvel, 1874
 Slekten Afrotyphlus Fagel, 1954 - to arter, Afrika
 Slekten Eotyphlus Coiffait, 1955 - fire arter, Midtøsten
 Slekten Epalxotyphlus Coiffait, 1955 - én art
 Slekten Hesperotyphlus Coiffait, 1955 - 27 arter
 Slekten Kenotyphlus Coiffait, 1957 - 6 arter, østlige Middelhavsområde
 Slekten Kilimatyphlus Coiffait, 1959 - én art
 Slekten Leptotyphlus Fauvel, 1874 - ca. 200 arter
 Slekten Newtonius Naomi, 1996 - én art
 Slekten Portotyphlus Coiffait, 1979 - én art
 Slekten Sekotyphlus Coiffait, 1967 - én art

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr: 
 Grebennikov, V.V. og A.F. Newton, 2008: Minute larvae of Leptotyphlinae (Coleoptera: Staphylinidae): description of three genera with discussion on the monophyly and phylogenetic position of the subfamily as inferred from larval morphology. Zootaxa, 1817: 49-58. 
 Gusarov, V.: Prosjektbeskrivelse. Med bilder

Eksterne lenker 
 
 Bilde av to arter fra Russland: 

Kortvinger
Leptotyphlinae
Biller formelt beskrevet i 1874
Dyr formelt beskrevet av Charles Adolphe Albert Fauvel